Diari Oficial de la Generalitat Valenciana


Sumari del DOGV 8069, del 23-06-2017 (2017/5662)

Extracte de la Resolució de 19 de juny de 2017, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2017, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament a executar en països i poblacions estructuralment empobrits.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8069

Data del DOGV
:   23-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5662


Data del document
:   19-06-2017

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Extracte

Anàlisi jurídica

 Descriptors 

:   * Conselleria de Transparència, Responsabilitat Social, Participació i Cooperació
    * ajuda pública

Extracte de la Resolució de 19 de juny de 2017, de la Conselleria de Transparència, Responsabilitat Social, Participació i Cooperació, per la qual es convoquen, per a l'any 2017, subvencions a organitzacions no governamentals per al desenvolupament (ONGD), per al finançament de projectes de cooperació internacional per al desenvolupament a executar en països i poblacions estructuralment empobrits. [2017/5662]  
BDNS (identif.): 352306  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions   
http://www.pap.minhap.gob.es/bdnstrans/index:   
  
Primer. Entitats beneficiàries  
ONGD, amb capacitat financera i de gestió per a realitzar el projecte subvencionable, amb seu, domicili social o delegació permanent a la Comunitat Valenciana, inscrita en el Registre d'Agents de la Cooperació Internacional al Desenvolupament de la CV amb data anterior a l'01.01.2016, amb experiència, individualment o en agrupació amb altres ONGD, de 4 projectes executats de cooperació al desenvolupament.   
  
Segon. Objecte  
1. Projectes en matèria de cooperació al desenvolupament, que hauran de complir els requisits següents:  
a) Adaptar-se als eixos, estratègies, objectius operatius i prioritats geogràfiques establits en el vigent Pla director de la cooperació valenciana, els projectes presentats hauran de ser executats en algun/s dels següents països o territoris: El Salvador, Guatemala, Hondures i Nicaragua, Cuba, Haití i República Dominicana, Bolívia, Colòmbia, Equador, Paraguai i Perú, Burkina Faso, Txad, Etiòpia, Kenya, Mali, Mauritània, Moçambic, Níger, Senegal, Sudan i Sudan del Sud, Algèria, el Marroc,Tunísia i població sahrauí. Índia. territoris palestins i població refugiada palestina.   
b) Adaptar-se a la consecució d'algun/s dels Objectius de Desenrotllament Sostenible (ODS), identificant clarament les metes que persegueix.  
c) Obtindre la puntuació mínima de 60 punts sobre 100, dels criteris objectius de valoració arreplegats en l'article 15 de l'Ordre 3/2017, de 31 de maig.  
2. Nombre màxim de projectes: un individual, i un en agrupació. En cada sol·licitud presentada només podrà haver-hi un projecte.  
3. L'import màxim de la subvenció a percebre, per a cada projecte, no podrà ser superior a 400.000 euros, llevat que es presente per una agrupació, i en aquest cas l'import màxim no serà superior a 600.000 euros.  
4. Els projectes tindran un període màxim d'execució de 24 mesos.  
  
  
Tercer. Bases reguladores   
Ordre 3/2017, de 31 de maig, de la Conselleria de Transparència, Responsabilitat Social, Participació i Cooperació, per la qual s'estableixen les bases reguladores per a la concessió de subvencions en matèria de cooperació al desenvolupament (DOGV 8054, 02.06.2017).   
  
Quart. Quantia  
Dotades amb un import de 8.136.953,37 euros, per a despeses corrents, i amb un import de 3.000.000 euros per a despeses de capital.   
  
Cinqué. Termini de presentació de sol·licituds  
Les sol·licituds es presentaran en el termini d'un mes a comptar des de l'endemà de la publicació d'aquest extracte en el DOGV.   
  
  
Sisét. Altres dades  
1. Sol·licituds: es tramitaran exclusivament de forma telemàtica en la seu electrònica de la Generalitat Valenciana. La presentació de la sol·licitud de forma diferent de la telemàtica prevista en aquest apartat determinarà l'exclusió de la convocatòria.  
2. Documentació: la preceptiva prevista en el resolc octau de la convocatòria, i als efectes de valoració de projectes també la prevista en el resolc nové.  
3. Criteris de valoració: en l'avaluació tècnica es podrà obtindre un màxim de 100 punts, distribuïts d'acord amb els criteris de valoració, desenvolupats en l'annex I.  
  
València, 19 de juny de 2017.- El conseller de Transparència, Responsabilitat Social, Participació i Cooperació: Manuel Alcaraz Ramos.